《出门膏吾车》
宋代·郑采

出门膏吾车，欲登昆崙丘。昆崙在西极，我家东海头。

十步若九辍，邻巷亦阻修。况兹几万里，而乃复悠悠。

但当努其力，岁晏非所忧。闻道夕可死，圣谟实吾舟。

作者简介：郑采（一一八八～一二四九），字载伯，一字伯亮，福安（今属福建）人。理宗绍定二年（一二二九）进士。官校书郎，累迁左谏议大夫。淳祐七年（一二四七）拜端明殿学士，同签书枢密院事，九年卒，年六十二。事见《淳熙三山志》卷三二、《后村先生大全集》卷一六九《枢密郑公行状》。《宋史》卷四二○有传。